ดักเก็บ 4 หุ้นค้าปลีก! ลุ้นกำไร Q2 โตแกร่ง-ครึ่งหลังเด่นต่อ พ่วงอัพไซด์สูง
ดักเก็บ  4 หุ้นค้าปลีก! ลุ้นกำไรไตรมาส 2/64 โตแกร่ง-ครึ่งหลังเด่นต่อ พ่วงอัพไซด์สูง ชู CRC แจ่ม! กำไรโตทะลัก 388% แตะ 1,361 ล้านบาท เทียบช่วงเดียวกันของปีก่อน
ดักเก็บ 4 หุ้นค้าปลีก! ลุ้นกำไรไตรมาส 2/64 โตแกร่ง-ครึ่งหลังเด่นต่อ พ่วงอัพไซด์สูง ชู CRC แจ่ม! กำไรทะลักเกือบ 4 เท่าตัว
5 ส.ค. 2565

บริษัทหลักทรัพย์ ซีจีเอส-ซีไอเอ็มบี (ประเทศไทย) จำกัด ระบุในบทวิเคราะห์ว่า แนะนำ ซื้อเก็งกำไร กลุ่มค้าปลีกอย่าง CPALL ,CRC ,HMPRO และ GLOBAL โดยกลุ่มค้าปลีกก็เป็นอีกกลุ่มที่ปรับตัวแย่กว่าตลาดมากในช่วง 3 เดือนที่ผ่านมา (underperformmarket) โดยปรับลดลง 9.3% เทียบกับตลาดที่ปรับลดลง  3.5%
โดยหุ้นที่ปรับลดลงนำโดย GLOBAL ลดลง 14.7%,HMPRO ลดลง 11.3% ,CPALL ลดลง 7.7% และ CRC ลดลง 5.1% ซึ่งมองว่าการปรับลดลงมาจาก 1. ความกังวลเกี่ยวกับเงินเฟ้อที่พุ่งสูงขึ้น อาจจะส่งผลกระทบต่อการใช้จ่ายในการบริโภคของประชาชน 2. การกลับมาระบาดระลอกใหม่ของ COVID-19 Omicron BA.4 และ BA.5 ที่อาจส่งผลกระทบต่อธุรกิจค้าปลีก หากมีการออกมาตรการคุมเข้มหรือกลับมาlockdown อีกครั้ง 3.ความกังวลเศรษฐกิจถดถอยจะส่งผลกระทบต่อการใช้จ่ายด้านการบริโภคจับจ่ายใช้สอย และ 4. มาตรการกระตุ้นเศรษฐกิจของภาครัฐอย่าง มาตรการคนละครึ่ง เฟส 5 ที่ส่งผลกระทบต่อธุรกิจร้านสะดวกซื้ออย่าง CPALL
อย่างไรก็ตามในระยะสั้นนี้เราคาดว่าราคาหุ้น กลุ่มค้าปลีกที่ปรับลดลงมาเริ่มกลับมาน่าสนใจลงทุนอีกครั้งจาก 1. ราคาน้ำมันที่ปรับลดลงมาต่อเนื่องอยู่ในระดับต่ำสุดในรอบ 6 เดือน น่าจะช่วยคลายแรงกดดันด้านเงินเฟ้อและการเร่งขึ้นอัตราดอกเบี้ยไปได้ทำให้กำลังซื้อยังไม่หดตัว ,2.Valuation กลับมาน่าสนใจมี upside สูงอีกครั้ง ,3. คาดผลการดำเนินงานในครึ่งปีหลังจะกลับมาเติบโตโดดเด่นตามการเปิดประเทศรับนักท่องเที่ยวมากขึ้นและการกลับมาใช้ชีวิตตามปกติของคนในประเทศหลังการระบาดไม่รุนแรง และ 4. ผลการดำเนินงานไตรมาส 2/65 คาดว่าจะฟื้นตัวโดดเด่นจากปีก่อน อ้างอิง Bloomberg consensus
โดยบริษัท เซ็นทรัล รีเทล คอร์ปอเรชั่น จำกัด (มหาชน) หรือ CRC คาดกำไรไตรมาส 2/2565 อยู่ที่ 1,361 ล้านบาท โต 388% เทียบช่วงเดียวกันของปีก่อน และโต 13% เทียบไตรมาสก่อนหน้า แนะนำซื้อราคาเป้าหมาย 43.23 บาท โดยคิดเป็นเป็นอัพไซด์ราว 14% โดยเทียบจากราคาที่ระดับ บาท ณ 5 ส.ค.2565
ด้าน บริษัท ซีพี ออลล์ จำกัด (มหาชน) หรือ CPALL คาดกำไรไตรมาส 2/65 อยู่ที่ 3,324 ล้านบาท โต 51% เทียบช่วงเดียวกันของปีก่อน และลดลง 4% เทียบไตรมาสก่อนหน้า แนะนำซื้อราคาเป้าหมาย 75.00 บาทโดยคิดเป็นเป็นอัพไซด์ราว 25% โดยเทียบจากราคาที่ระดับ 60.00 บาท ณ 5 ส.ค.2565
ส่วนบริษัท โฮม โปรดักส์ เซ็นเตอร์ จำกัด (มหาชน) หรือ HMPRO คาดผลการดำเนินงานไตรมาส 2/22 ออกมาแล้วดีกว่าที่ตลาดคาด 1%  ราคาเป้าหมายที่ 16.77 บาทโดยคิดเป็นเป็นอัพไซด์ราว 24% โดยเทียบจากราคาที่ระดับ 13.50 บาท ณ 5 ส.ค.2565
ด้านบริษัท สยามโกลบอลเฮ้าส์ จำกัด (มหาชน) หรือ GLOBAL ประกาศผลการดำเนินงานไตรมาส 2/22 ออกมาแล้วดีกว่าที่ตลาดคาด 5% แนะซื้อราคาเป้าหมาย 24.06 บาทโดยคิดเป็นเป็นอัพไซด์ราว 30% โดยเทียบจากราคาที่ระดับ 18.50 บาท ณ 5 ส.ค.2565